Amazon  สาขานี้อยู่ใน PTT Park Station กม.129 ถ้าขับรถออกจากกรุงเทพมาก็เกือบๆ 100 km.
ได้เวลาเมื่อย ได้เวลาจอดเข้าห้องน้ำพอดีเลย จากแยกวังมะนาว เลี้ยวซ้ายมุ่งหน้าลงทางใต้มา 3 กิโล
ปั๊ม ปตท.นี้อยู่ทางซ้ายมือ เหมือนจะเพิ่งสร้างเสร็จใหม่ๆเลย ปั๊มมีขนาดใหญ่โตมโหฬารจริงๆ 
ด้านหน้ามีป้ายติดไว้ว่า ปั๊มใหญ่ที่สุดในโลก!! (ขนาดนั้นเลยรึ?) แต่ก็ใหญ่จริงแหละ มีหัวจ่ายน้ำมันเยอะอะ
หัวเติม NGV ก็เพียบเลย ร้านค้า ร้านอาหาร มีให้เลือกสารพัด รวมถึงร้านกาแฟอย่าง Amazon ด้วย
ปั๊มนี้จำนวนรถเข้ามาจอดนี่เยอะมากกก เยอะจนดูเกะกะไปหมด ขนาดพื้นที่จอดรถก็มีมาก ยังหาได้ยากเลย
ยิ่งในร้านกาแฟต้องแจกบัตรคิวกันเลยทีเดียวครับ จ่ายเงิน รับบัตรคิว แล้วไปนั่งรอเรียก
แต่ต้องชมเชยพนักงานนะ ทำงานกันได้รวดเร็วดีจริง นั่งรอไม่นานก็ได้กาแฟมาแก้ง่วงกันแล้ว
รสชาตตามมาตราฐานครับ (สาขานี้ไม่มีเอารองเท้าขึ้นมาล้างในอ่างล้างจานนะ 555)